Konferenza tal-aħbarijiet Qiegħed nindirizza konferenza tal-aħbarijiet wara l-pubblikazzjoni tal-konklużjonijiet tal-inkjesta pubblika dwar l-assassinj tal-ġurnalista Daphne Caruana Galizia. Il-Kap tal-Oppożizzjoni Bernard Grech qal li l-Prim Ministru Robert Abela għandu jiċħad lill-eks PM Joseph Muscat u jkeċċih mill-Partit Laburista, kif ukoll ineżżgħu mill-onorifiċenzi kollha tal-Istat. Għandu wkoll jiżgura li l-Kummissarju tal-Pulizija jipproċedi kontra dawk responsabbli għall-kultura ta' impunità. Grech qal li ma jkunx għaqli li ssir elezzjoni llum – hu kommess biex flimkien mal-PM jaħdem biex jimplimentaw dak kollu suġġerit mill-Bord tal-inkjesta pubblika. Dan qalu waqt konferenza stampa wara li llum ġie ppubblikat ir-rapport tal-inkjesta pubblika fuq l-assassinju tal-ġurnalista Daphne Caruana Galizia. Il-Bord maħtur ikkonkluda li l-Istat għandu jerfa' r-responsabbiltà għall-qtil tal-ġurnalista billi ħoloq atmosfera ta' impunità. Ir-rapport ta' 437 paġna jgħid li filwaqt ma rriżulta li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. Minħabba din l-atmosfera, intqal li l-Istat m'għarafx kif kellu jagħraf ir-riskju reali u immedjat għall-ħajja ta' Daphne Caruana Galizia, u naqas milli jieħu miżuri li kienu mistenni minnu biex jipproteġiha. X'jgħid ir-rapport? Inkjesta pubblika: L-Istat responsabbli għall-assassinju ta' Daphne "Il-politiċi tal-Gvern iffaċilitaw il-qtil makabru" Il-Kap tal-PN qal li bl-aktar mod ċar, l-imħallfin sabu li l-Istat kien responsabbli għall-impunità li ppermettiet li tinqatel il-ġurnalista. Dan ifisser, spjega Grech, li min hu fil-poter jagħmel li jrid hu, u jserraħ ras ħbieb kriminali li hemm min se jkun qiegħed jgħattilhom. "L-impunità li tfisser li minn Kastilja tista' tfixkel investigazzjoni fuq qtil, li tniġġes kull sens ta' ġustizzja li jippretendi u li għandu dritt għaliha kull ċittadin." Grech ikkundanna kif il-ġustizzja, minflok ma tħares lejn wiċċ ħadd, tara kif se tipproteġi lill-potenti, lil dawk li għandhom is-saħħa. Stqarr li kulħadd kien jaqra l-blogg tal-ġurnalista, u kulħadd kien jibqa' skantat b'dak li kienet qed tikxef Caruana Galizia. "Bin-nuqqas ta' azzjoni tal-Gvern dwar l-istejjer li kienet qed tikteb, in-nuqqas ta' protezzjoni adekwata, il-politiċi tal-Gvern stess, dawk li suppost jipproteġuna, iffaċilitaw il-qtil makabru." Għal din ir-raġuni Grech irid lill-PM ikeċċi lill-membri kollha tal-Kabinett ta' Muscat li llum għandhom uffiċċju pubbliku, bħall-eks Ministru tal-Finanzi Edward Scicluna li llum huwa l-Gvernatur tal-Bank Ċentrali. Dawn u dawk tal-Grupp Parlamentari Laburista għandhom responsabbiltà kollettiva, saħaq il-Kap tal-Oppożizzjoni. #td_uid_2_61039b859e016 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/07/29172409/WhatsApp-Image-2021-07-29-at-16.49.00-80x60.jpeg) 0 0 no-repeat}#td_uid_2_61039b859e016 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/07/29172421/WhatsApp-Image-2021-07-29-at-16.44.19-80x60.jpeg) 0 0 no-repeat} 1 minn 2 Miguela Xuereb It-tħabbib u kunfidenza żejda bejn il-politiċi u n-negozjanti wasslu għall-punt li Caruana Galizia ġiet iddemonizzata u mħollija mingħajr protezzjoni, biex jiġu protetti l-interessi tagħhom stess, sostna Grech. L-istituzzjonijiet u l-awtoritajiet regolatorji ma ħadux l-azzjoni li kienu jafu li riedet tittieħed. Semma kif fl-2016 Muscat żamm lil Mizzi u Schembri ma' djulu, u fl-2017 meta feġġew l-allegazzjonijiet ta' 17 Black, "baqgħu lkoll jipproteġuhom, jgħannquhom u jgħinuhom, inkluż Robert Abela. " Issokta jgħid, "Minflok ma għażlu lilek u lil Malta, iddeċidew li jagħżlu lil sħabhom kriminali." Issa, qal Grech, sar ċar aktar minn qatt qabel li dawk involuti ma kellhomx jibqgħu fil-Kabinett. L-ebda membru tal-Kabinett ma jista' jiġi skużat talli ma ħa ebda azzjoni. "Qatt m'aħna se nħallu waħda minna tkun f'riskju bħalma kienet Daphne" Qal ukoll li dak li ġara lil Daphne Caruana Galizia għandu jiftħilna għajnejna lkoll – għandna ngħidu, "Qatt aktar m'aħna se naċċettaw abbuż tal-Istat, qatt m'aħna se nħallu waħda minna tkun f'riskju bħalma kienet Daphne." Lil hinn minn dan, Grech qal li Abela għandu jitlob skuża mingħajr tidwir ta' kliem, mingħajr eċċezzjonijiet, f'isem l-Istat Malti lill-familja Caruana Galizia u lill-Maltin kollha – għall-impunità li tħalliet tirrenja. Għandu jgħid li jaċċetta r-rakkomandazzjonijiet li sarulu, u jilqa' t-talba biex mal-Oppożizzjoni jara li dan iseħħ mill-aktar fis, temm jgħid Grech. Fl-ewwel reazzjoni tiegħu fuq il-mezzi soċjali, il-Kap tal-Oppożizzjoni Bernard Grech qal li l-inkjesta pubblika hi ċara: il-qtil seħħ permezz tan-nuqqas ta' azzjoni kollettiva tal-Kabinett ta' Joseph Muscat. Qal li ħafna mill-membri ta' dan il-Kabinett għadhom preżenti fil-ħajja pubblika, u Robert Abela għandu jiżgura li tintrefa' r-responsabbiltà għal din il-kultura ta' impunità. Ara r-reazzjonijiet ta' nies differenti Repubblika trid ir-riżenja tal-membri tal-Kabinett Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_61039b85a1d64_rand.td-a-rec-img{text-align:left}.td_uid_4_61039b85a1d64_rand.td-a-rec-img img{margin:0 auto 0 0}